
Fellingstillatelse for jerv til Persfjord beitelag - Vardø og Båtsfjord kommuner

Vi viser til Deres søknad om fellingstillatelse på jerv datert 03.06.04.

Vedtak:

Fylkesmannen i Finnmark gir med dette fellingstillatelse  for en (-1-) jerv til Persfjord beitelag. Felllingstillatelsen gjelder fra og med 15. juni 2004 til og med 31. juli 2004. Tillatelsen er begrenset til Vardø og Båtsfjord kommuner, og avgrenset i sør av Komagdalen og i vest av Sandfjordalen.

Begrunnelse for vedtaket

Fellingstillatelsen gis for å forhindre tap av bufe og tamrein. Det beiter både sau og rein i området, og i tillegg har reinbeitedistrikt 6 kalvingsland her. Uttak av en jerv antas å ha stor tapsreduserende effekt for både sauebøndene og reineierne i området. 

Etter sankingen høsten 2003 manglet Persfjord beitelag rundt 170 sau, mesteparten lam. Beitelaget har sau på beite fra Sandfjorddalen og sørover til Vesterelvdalen. Fjelltjenesten avd. Vadsø ble varslet, og 13 kadaver ble funnet i beiteområdet. Fire av disse ble definert som antatt jerv, og ni som usikker jerv. Det ble observert jervespor flere steder i området. I tillegg ble et lam med store skader avlivet av dyrevernsmessige årsaker. Etter obduksjon ble lammet definert som dokumentert skadet av jerv. På bakgrunn av de store tapene sist høst, ble Varangerhalvøya under jerveregistreringene i vår undersøkt grundigere enn tidligere. SNO/Fjelltjenesten stod for registreringsarbeidet. De fant spor etter jerv i det aktuelle beiteområdet, men fant ingen ynglehi.

Fellingstillatelse på jerv gis normalt for å forhindre ytterligere tap av bufe eller tamrein i situasjoner der det allerede er dokumentert at jerv har voldt betydelig skade. Tillatelse kan også gis etter søknad eller etter initiativ fra Fylkesmannen,  før skade skjer i områder der skadepotensialet er stort, jf. § 3 i ”Forskrift om forvaltning av bjørn, jerv, ulv og gaupe” av 30.06.00. En slik avgjørelse skal bygge på en helhetsvurdering av skadenes betydning i forhold til behovet for vern av rovviltet, sett i forhold til prinsippet om differensiert forvaltning. Ved utøvelse av dette skjønnet skal det blant annet tas hensyn til områdets betydning som beitemark og skadenes omfang og utvikling, jf. § 3, 2. ledd pkt. b og c. Det er ikke dokumentert at sau har blitt drept eller skadet av jerv i Persfjord beitelag så langt i år, men Fylkesmannen vurderer skadepotensialet som stort.

I forvaltningsplanen for bjørn, jerv, gaupe, ulv og kongeørn i Finnmark, er følgende forvaltningsmål for jerv definert:

”Forvaltningen skal være differensiert. I fjord- og kystnære områder i fylket skal hensynet til næringsinteressene veie tyngre enn hensynet til jervebestanden. Dette er områder med et stort konfliktpotensiale da det er kalvingsområder for rein og/eller beiteområder for sau.”

Området som fellingstillatelsen gjelder for faller klart innenfor definisjonen av ”fjord- og kystnære områder”.  

Tillatelsen er gitt med hjemmel i § 12 i Lov om viltet (viltloven) av 29. mai 1981 nr. 38, med senere endringer, og  § 3 i ”Forskrift om forvaltning av bjørn, jerv, ulv og gaupe” av 30.06.00, jf. Direktoratet for naturforvaltnings (DN) brev av 03.06.04, der Fylkesmannen i  Finnmark sammen med Fylkesmannen i Troms er gitt myndighet til å forvalte betingete fellingstillatelser på 4 jerv i Finnmark og Troms, innen gitt tidsramme og under gitte vilkår. 

Fylkesmannen anser bestandssituasjonen for jerv i Finnmark å være god, og felling av en jerv i dette området kommer ikke i konflikt med målsetningen om en sammenhengende levedyktig bestand av jerv i Nord-Norge og Nord-Trøndelag. 

Fellingstillatelsen gis på følgende vilkår:

1. Tillatelsen gjelder fra og med 15.06.04 til og med 31.07.04. Dersom det er behov for forlengelse av tillatelsen etter 31.07.04 kontaktes Fylkesmannen for nærmere avklaring omkring dette. 

2. Tillatelsen gjelder i Vardø og Båtsfjord kommuner, og er avgrenset i sør av Komagdalen og i vest av Sandfjordalen.

3. Følgende personer er med på fellingslaget: 

Tore Solstad (fellingsleder), pers. nr. 25054821533 

Jakob Mikkelsen, pers.nr. 16074540922

Walter Scheffels, pers.nr. 01094440935

Arnt Støme, pers.nr. 22076036555

Arild Kristoffersen, pers.nr 26055236797

Stig Næss, pers.nr. 10016229178

Alle medlemmer i fellingslaget skal være kjent med gjeldende vilkår for fellingstillatelsen. Eventuelle nye medlemmer på fellingslaget må innmeldes til Fylkesmannens miljøvernavdeling før de kan delta i fellingen.

4. Fylkesmannen skal holdes løpende orientert om utfallet av fellingsforsøket og skal rådføres ved viktige avgjørelser. Fjelltjenesten i Vadsø skal holdes orientert om fellingsforløpet. 

5. Ved felling kan det benyttes hagle eller rifle. Ved bruk av rifle skal det brukes minimum kaliber 222.R, med ekspanderende prosjektil (blyspiss, hullspiss e.l.), med minimum anslagverdi på 980 joule på 100 meters avstand.

6. Det stilles ikke krav om løst jegeravgift eller avlagt skyteprøve for storvilt, men deltakerne i fellingsforsøket forplikter seg til å utøve fellingen på en human og sikkerhetsmessig forsvarlig måte, jf. viltlovens § 19.

7. Utført felling skal straks meldes til Fylkesmannens miljøvernavdeling v/ Stein Nilsen (tlf. 78 95 03 65 / 93 49 40 50) og til Fjelltjenesten avd. Vadsø. Meldingen skal inneholde opplysninger om tid og sted for fellingen. Fellingsstedet skal påvises dersom Fylkesmannen ber om det.

8. Fellingslaget plikter å forvisse seg om at påskutt dyr er truffet. Dersom jerv såres under forsøk på felling, skal fellingslaget gjøre det de kan for å få avlivet jerven. Dersom ettersøk av eventuelt såret dyr etter første dag er uten resultat, skal lederen for fellingslaget underrette kommunen og Fylkesmannen. Medlemmene i det oppnevnte fellingslaget skal da uten godtgjørelse bistå kommunen i det videre ettersøket.

9. Jerv som blir felt skal ivaretas og håndteres på en slik måte at skrotten ikke ødelegges eller forringes unødig. Felt dyr skal så raskt som mulig bringes til Fjelltjenesten avd. Vadsø. Felt jerv tilhører Viltfondet.

10. Fylkesmannen vurderer bestandssituasjonen og skadesituasjonen fortløpende, og kan på eget initiativ oppheve denne tillatelsen.

11. Fellingsforsøk og felling kan skje uten hensyn til grunneierretten, jf. viltloven § 35.

12. I medhold av forskrift om forvaltning av bjørn, jerv, ulv og gaupe § 3, gir DN fylkesmannen myndighet til å tillate nødvendig bruk av motorkjøretøy i forbindelse med transport av fellingspersonell og utstyr frem til aktuelt fellingsområde. Motorkjøretøy kan ikke benyttes under forsøk på felling eller under selve fellingen. Nødvendige tillatelser i henhold til motorferdselsloven må innhentes.
Fylkesmannen dekker dokumenterte utgifter i forbindelse med fellingen med inntil kr. 

10 000,- dersom jerv felles. Det bes om at originale kvitteringer for utlegg vedlegges. Beløpet kan ikke brukes til å avlønne oppnevnte jegere. Dersom felling ikke lykkes dekkes ingen utgifter.

Vedtaket kan påklages til Direktoratet for naturforvaltning innen 3 uker etter mottakelsen av dette brev, jf. forvaltningslovens kap. IV, § 28 og 29. Eventuell klage begrunnes og sendes via Fylkesmannen.

	Med hilsen

Trond Aarseth

fung. fylkesmiljøvernsjef
	Paul A. Nilsen

rovviltkonsulent


Kopi:   

Jakob Mikkelsen, 9960 Kiberg

Walter Scheffels, 9960 Kiberg

Arnt Støme, 9960 Kiberg

Arild Kristoffersen, 9960 Kiberg

Stig Næss, 9960 Kiberg
Fjelltjenesten avd. Vadsø

Vardø kommune

Båtsfjord kommune

Vadsø beitelag v/ Bjørn Tore Søfting, Skallelv, 9800 Vadsø

Jakobselv beitelag v/ Roger Henninen, 9802 Vestre Jakobselv

Klubvik beitelag v/ Øystein Kristiansen, Perlarsenvik, 9840 Varangerbotn
Reinbeitedistrikt 6, Pb. 59, 9840 Varangerbotn
Øst-Finnmark Politidistrikt, Rådhussvingen 1, 9917 Kirkenes

Direktoratet for naturforvaltning, Tungasletta 2, 7485 Trondheim

Statens naturoppsyn Finnmark, Boks 261, 9711 Lakselv

Fylkesmannen i Troms

Fylkesmannen i Nordland 

Fylkesmannen i Nord-Trøndelag

Rovviltutvalget i Finnmark v/ Roy Mikkola, Neiden, 9930 Neiden
Jervenemnda for Nord-Norge/Nord-Trøndelag v/ John Helge Steinnes, 9042 Laksvatn

Finnmark sau- og geitalslag

Finnmark bondelag

Finnmark bonde- og småbrukerlag

Fylkesmannens landbruksavdeling, her

